A început amenajarea pistei pentru biciclete pe Calea Victoriei. Bicicliștii vor avea la dispoziție o bandă unică, pe partea stângă a străzii (pe sensul dinspre Piața Victoriei către Universitate) pe care se va circula în ambele sensuri. Banda destinată bicicliștilor va avea o lățime de trei metri și va fi separată de carosabil printr-o bordură înaltă de 10 centimetri. Lucrările de reamenajare de pe Calea Victoriei vor fi terminate pe 15 septembrie. Până acum au fost lărgite și pavate cu piatră o mare parte dintre trotuare. Pe unele secțiuni însă, stâlpii de iluminat ocupă aproape jumătate din trotuarul ce nu a mai putut fi lărgit, iar pe alte segmente, trotuarul a fost mărit, însă pe mijloc au fost montați bolarzi de piatră.

Pe Calea Victoriei au început lucrările de amenajare a pistei pentru biciclete. Deocamdată noua bandă destinată bicicliștilor a fost delimitată doar pe segmentul cuprins între Piața Victoriei și strada Sevastopol, însă lucrarea va fi continuată până la intersecția cu Bd. Regina Elisabeta.

Astfel, bicicliștii vor avea la dispoziție o bandă unică, pe partea stângă a străzii (pe sensul dinspre Piața Victoriei către Universitate) pe care se va circula în ambele sensuri. Banda destinată bicicliștilor va avea o lățime de trei metri și va fi separată de carosabil printr-o bordură înaltă de 10 centimetri.

Lucrările de reamenajare de pe Calea Victoriei au început pe 24 februarie și vor fi terminate pe 15 septembrie. Proiectul prevede lărgirea trotuarelor și amenajarea de piste pentru bicicliști. După finalizarea lucrărilor, circulația rutieră se va desfășura pe doua benzi, pe sens unic, față de patru în prezent. În preajma intersecțiilor va fi amenajată o a treia bandă de încadrare pentru virajul la stânga sau la dreapta. Proiectul presupune și modernizarea rețelei de iluminat public, refacerea spațiilor verzi și a mobilierului urban.

Până acum au fost lărgite și pavate cu piatră o mare parte dintre trotuarele cuprinse in acest segment, s-au montat noi stâlpi de iluminat și s-a pus stâlpișori si flori. Pe unele secțiuni însă, stâlpii de iluminat ocupă aproape jumătate din trotuarul ce nu a mai putut fi lărgit, accesul prin zona respectivă fiind limitat la o singură persoană. Pe alte segmente, trotuarul a fost lărgit, însă pe mijloc au fost montați bolarzi de piatră.

Lucrarile de reamenjare a Căii Victoriei costă 8,7 milioane de lei și sunt executate de firma Tehnologica Radion.

În paralel, Administrația Străzilor reamenajează și lărgește și trotuarele de pe bd. Mihail Kogalniceanu și de pe Bd. Regina Elisabeta.

Etichete: banda biciclete, biciclisti, calea victoriei, pistă pentru biciclete